Gibril Ibrahim

Dr. Gibril Ibrahim Mohammed (), wani lokaci ana rubuta Jibril,) ɗan siyasar Sudan ne. Shi ne shugaban kungiyar Justice and Equality Movement (JEM). An zaɓe shi ne don maye gurɓin dan uwansa, Khalil, a ranar 26 ga watan Janairu, 2012, bayan mutuwar Khalil a wani hari ta sama da SAF ta kai a Arewacin Kordofan a watan Disamba 2011.  A yakin Sudan 2023, ya yi kawance da SAF. 

 Tarihin Rayuwa 
An haifi Ibrahim ne a ranar 1 ga watan Janairun 1955 a garin Al-Tina da ke arewacin Darfur, a wancan lokaci da ƙasar Masar ta yi wa Sudan mulkin mallaka. Mahaifinsa ya rasu yana ɗan shekara 4. Ibrahim ya yi karatun digiri na farko a jami'ar Khartoum, kafin ya bar Sudan yana da shekaru 25. 

Ibrahim dai ya samu gurbin karatu a kasar Japan, inda ya shafe shekaru 7, inda ya kammala digirinsa na biyu da kuma digirin digirgir a fannin tattalin arziki, sannan ya zama kwararre a fannin magana da harshen Jafananci. Daga baya Ibrahim ya koma Sudan, kafin ya sake tafiya Dubai a shekara ta 2000 saboda adawa da gwamnati. A Dubai ya yi aiki a matsayin mai ba da shawara kan tattalin arziki na JEM na tsawon shekaru 6, kafin ya tafi Burtaniya a shekara ta 2006 don zama Sakataren Harkokin Waje na JEM. 

Ibrahim ya taɓa koyarwa a matsayin farfesa a jami'a, kuma yana cikin tawagar JEM ta tattaunawa a tattaunawar zaman lafiya da aka yi a Abuja da Doha. 

Ibrahim ya kasance Ministan Kuɗi  daga watan Fabrairu 2021  zuwa Oktoba 2021. An ba shi muƙamin a matsayin wani bangare na yarjejeniyar tallafawa juyin mulkin da sojoji suka yi a ranar 25 ga watan Oktoba 2021.

 Manazarta 
Category:Rayayyun mutane
Category:Haifaffun 1955